Diari Oficial de la Generalitat Valenciana


Sumari del DOGV 4609, del 16-10-2003 (2003/10394)

Edicte de notificació a la senyora Beitler Doris de la baixa de l'embarcació denominada Mathilde en el port de Dénia.
---------------------------------------------------------------------------------------------------------------------

### Dades del document

Número de DOGV
:   4609

Data del DOGV
:   16-10-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/10950


Organisme emissor
:   Conselleria d'Infraestructures i Transport

Tipus de document
:   Anunci

Edicte de notificació a la senyora Beitler Doris de la baixa de l'embarcació denominada Mathilde en el port de Dénia. [2003/10421]
  
Ja que no s'ha pogut notificar a la senyora Beitler Doris, Mathilde, en el domicili conegut per esta administració, la Resolució del dia 15 de maig de 2003, del cap del Servici d'Explotació i Conservació de Ports. D'acord amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de la mencionada resolució perquè el present anunci servisca de notificació de l'anterior.
  
«Consta a esta administració la falta de pagament en el període voluntari de les tarifes portuàries per servicis prestats a l'embarcació referida.
  
Atés el que establix l'article 6.b de la vigent Llei 1/1999, de la Generalitat Valenciana, de Tarifes Portuàries, de 31 de març, en el sentit que la falta de pagament en període voluntari de les tarifes portuàries per servicis la utilització dels quals haja sigut autoritzada, faculta l'administració per a suspendre el servici, retirar, immobilitzar o posar en sec l'embarcació, tallar el subministrament i adoptar qualsevol altra mesura derivada de l'aplicació de la normativa d'explotació, després de la notificació prèvia a l'interessat.
  
Atés el que establix l'article 14.9 de les vigents «Normes per a l'assignació de llocs d'amarrament de titularitat pública per a embarcacions esportives en els ports de gestió directa de la Generalitat Valenciana», publicades en el DOGV núm. 4.209, del dimecres dia 13 de març de 2002, aprovades per Decret 37/2002, de 5 de març, del Govern Valencià, en el sentit que la baixa en l'assignació d'amarrament es produirà per falta d'atenció en el pagament de les tarifes portuàries en el període de pagament voluntari.
  
Fent ús de les facultats conferides per la Resolució del dia 23 de setembre de 2002, del director del Centre de Desenvolupament Marítim, publicada en el DOGV núm. 4.352, de 8 d'octubre de 2002, sobre delegació d'atribucions en matèria d'assignació d'amarraments d'embarcacions esportives, resolc:
  
La baixa, com a embarcació base en els amarraments d'ús públic del port de Dénia amb efectes del 31 de desembre de 2002, de l'embarcació de nom Mathilde, matrícula VT-94-66, i s'ordena la retirada d'esta de les instal·lacions portuàries de Dénia.
  
Si no es retira l'embarcació, es procedirà a l'execució subsidiària per a la retirada i extracció d'esta, d'acord amb el que establixen l'article 6.b de la Llei 1/1999, de 31 de març, de la Generalitat Valenciana, de Tarifes, i els articles 95, 96, i 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i serà a càrrec seu, tant les despeses ocasionades per l'embarcació fins a la data com les generades per les operacions mencionades.
  
La present resolució s'adopta per delegació, la qual cosa es fa constar de conformitat amb l'article 13.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Esta resolució no posa fi a la via administrativa i contra la qual es pot interposar recurs d'alçada davant del conseller d'Obres Públiques, Urbanisme i Transports en el termini d'un mes, comptador des de la data de notificació de la present, sense perjuí de la utilització de qualsevol recurs que s'estime oportú.
  
Cosa que se li notifica».